*ZAPISNIK*

*sa 4. sjednice Općinskog vijeća Općine Zadvarje održane dana 28.11.2017. godine (utorak) u 19,00 sati u prostorijama vijećnice Općine Zadvarje (Svete Kate 28) .*

*Nazočni vijećnici: Odsutni vijećnici: Ostali nazočni:*

*Filip Kvasina Toni Popović*

*Mate Popović načelnik Ivan Krželj*

*Anamarija Krnić pročelnica Asija Šošić*

*Zrinka Mimica*

*Neno Bajić*

*Branko Krnić*

 *Zamjenica predsjednika Općinskog vijeća Općine Zadvarje otvara 4. sjednicu Općinskog vijeća , pozdravlja nazočne vijećnike i utvrđuje kvorum za održavanje sjednice (predsjednik Toni Popović odsutan o čemu su vijećnici obaviješteni ) ; Ž.Đerek je vijećnike izvijestila da je u zapisniku s 3.sjednice kod ovjere zapisnika pod.1. trebalo stajati „ovjerava se zapisnik s 2.sjedinice „ ; također napominje da iza točke 3. dnevnog reda iza Prijedloga proračuna za 2018. treba uvrstiti točku „Prijedlog Odluke o izvršavanju Proračuna Općine Zadvarje za 2018. godinu“ što su vijećnici jednoglasno prihvatili ; nakon toga zamjenica predsjednika Vijeća pita vijećnike imaju li prijedloga – izmjena ili dopuna na dostavljeni dnevni red ; kako prijedloga nije bilo , dostavljeni prijedlog dnevnog reda , uz gornje uvrštenje Odluke o izvršenju proračuna za 2018. godinu , zamjenica predsjednika Vijeća stavlja na glasovanje i jednoglasno se usvaja slijedeći*

***D N E V N I R E D***

*1.Ovjera zapisnika sa 3.sjednice Općinskog vijeća Općine Zadvarje*

*2.Prijedlog Odluke o izvješću načelnika o svom radu za period I-VI/2017*

*3.Prijedlog Proračuna Općine Zadvarje za 2018. g sa pripadajućim Programima*

*4.Prijedlog Odluke o izvršavanju Proračuna Općine Zadvarje za 2018. godinu*

*5.Prijedlog Odluke o komunalnoj naknadi Općine Zadvarje*

*6.Prijedlog Odluke o visini komunalnog boda*

*7.Prijedlog Odluke o usvajanju Procjene ugroženosti od požara i tehnoloških eksplozija za Općinu Zadvarje i Općinu Šestanovac*

*8.Prijedlog Odluke o usvajanju Plana zaštite od požara za Općinu Zadvarje i Općinu Šestanovac*

*9.Izvješće o stanju vatrogastva na području Općine Zadvarje za 2017. godinu*

*10.Program aktivnosti Dobrovoljnog vatrogasnog društva Zadvarje za 2018. godinu*

*11.Izvješće načelnika Stožera civilne zaštite o stanju na području Općine Zadvarje za 2017. godinu*

*12.Prijedlog Analize stanja sustava zaštite i spašavanja na području Općine Zadvarje u 2017.god.*

*13. Prijedlog Plana razvoja sustava civilne zaštite na području Općine Zadvarje za 2018. godinu s financijskim učincima za trogodišnje razdoblje*

*14.**Prijedlog Operativnog programa mjera za postupanje u slučaju ugroženosti od snježnih nanosa i drugih ekstremnih okolnosti koje mogu dovesti do prekida prometa ili značajnijeg*

*poremećaja opskrbe 2017.-2018.na području Općine Zadvarje*

*15. Prijedlog Odluke o financiranju rada političkih stranaka*

*16. Izvješće Povjerenstva za elementarne nepogode povodom prijave štete izazvane požarom u Vruji*

*17.Zamolbe*

*18.Vijećnička pitanja i poticaji*

 *Ad.1.*

*Ovjera zapisnika sa 3. sjednice Općinskog vijeća Općine Zadvarje – vijećnici su jednoglasno prihvatili i donijeli*

***Zaključak :***

***Ovjerava se zapisnik sa 3. sjednice Općinskog vijeća Općine Zadvarje .***

*Ad.2.*

 *Prijedlog Odluke o izvješću načelnika o svom radu za period I-VI/2017- načelnik je dao iscrpno izvješće o svom radu tijekom 2017. godine ; izvješće načelnika je jednoglasno prihvaćeno te se donosi*

***O D L U K A***

*o izvješću načelnika o radu za period I-VI/2017*

 *( izvješće je**u privitku ovog zapisnika kao pod 2.)*

 *Ad.3.*

*Prijedlog Proračuna Općine Zadvarje za 2018. g sa pripadajućim Programima - načelnik kao predlagatelj financijskog akta izlaže vijećnicima po stavkama prijedloga koji su vijećnici dobili uz poziv za sjednicu ; uz pojedinačno obrazložene stavke , načelnik je pojasnio vijećnicima da se pod stavkom „reprezentacija“ uz stvarne izdatke za reprezentaciju nalazi i stavka - smotre klapa ; ističe da je kredit za automobil istekao ; da je za projekt MED PATHS ostala još jedna rata ; na prijedlog vijećnika Branka Krnića da bi se uz skaline kod mrtvačnice trebali postaviti rukohvati , načelnik je odgovorio da to ima u planu ; također je istaknuo da je dosta projekata uplanirano u cilju kandidiranja za sredstva koja sufinanciraju Županija i nadležna ministarstva pa je uz nekoliko strateških projekata istaknuo odvodnju u zoni (pročistač) i lungo mare ; na pitanje vijećnika Branka Krnića da li će planirani lungo mare ići uz „Napoleonovu cestu“, načelnik je odgovorio da će ići samo dijelom jer zbog konfiguracije terena nije moguće da ide cijela trasa (daljina od mora) ; vijećnik Branko Krnić je pitao da li se planira pravi priključak za zonu , na što mu je načelnik odgovorio da planira , ali kako je to velika i zahtjevna investicija da se neće moći realizirati samo vlastitim sredstvima ;*

*na pitanje vijećnika što je s proširenjem na brani , načelnik je odgovorio da se radi i na tome ;*

*vijećnik Neno Bajić je pitao što je s izgradnjom vatrogasnog doma , a načelnik je odgovorio da je to u prioritetnom planu , ali da se čeka pogodan trenutak za povlačenje sredstava tj. sufinanciranje ;*

*daljnjih pitanja nije bilo i vijećnici su usvojili Proračun Općine Zadvarje za 2018. g sa pripadajućim Programima , donosi se*

 ***Odluka***

 ***o usvajanju Proračuna Općine Zadvarje za 2018. godinu***

*( u privitku ovog zapisnika kao pod 3.)*

 *Ad.4.*

*Prijedlog Odluke o izvršavanju Proračuna Općine Zadvarje za 2018. godinu- donosi se na temelju članka 14.stavak 1. Zakona o proračunu («Narodne novine» br. 87/08. , 136/12. i 15/15.), u njoj se utvrđuje struktura prihoda i primitaka te rashoda i izdataka proračuna Općine Zadvarje, njegovo izvršavanje, ovlasti Općinskog načelnika u izvršavanju proračuna ; vijećnici glasuju i jednoglasno usvajaju*

 ***Odluku o izvršavanju Proračuna Općine Zadvarje za 2018. godinu***

 *(u privitku zapisnika kao pod 4.)*

 *Ad.5.*

*Prijedlog Odluke o komunalnoj naknadi Općine Zadvarje (u daljnjem tekstu:Odluka)- prijedlog Odluke je obrazložio načelnik ; vijećnici su prijedlog Odluke dobili uz ostale radne materijale ; načelnik objašnjava vijećnicima da je umjesto dvije zone sada predviđena jedna jedinstvena zona za cijelo područje Općine Zadvarje ;*

*ističe da su se neki koeficijenti namjene samo za pojedine subjekte povećali dok je većina koeficijenata , u odnosu na prethodnu Odluku - smanjena , a svojevrsno „izravnanje“ se nastojalo korigirati povećanjem boda ; vijećnici su jednoglasno usvojili prijedlog i donosi se*

***Odluka o komunalnoj naknadi Općine Zadvarje***

 *( u privitku zapisnika kao pod 5.)*

 *Ad.6.*

*Prijedlog Odluke o visini komunalnog boda - načelnik daje obrazloženje svog prijedloga ; vrijednost boda se mijenja tako što će umjesto dosadašnje vrijednosti 0,23 biti 0,40 ; vijećnici su jednoglasno usvojili prijedlog i donijeli su*

***Odluku*** ***o određivanju vrijednosti boda za izračun komunalne naknade***

*( u privitku zapisnika kao pod 6.)*

*Ad.7.*

*Prijedlog Odluke o usvajanju Procjene ugroženosti od požara i tehnoloških eksplozija za Općinu Zadvarje i Općinu Šestanovac (u daljnjem tekstu:Odluka) - načelnik izvještava vijećnike da je to dokument koji je napravljen zajedno s Općinom Šestanovac ; sadržaj Procjene ugroženosti od požara i tehnoloških eksplozija definiran je Pravilnikom o izradi procjene ugroženosti od požara i tehnološke eksplozije (N.N., br. 35/94.).
Temeljni elementi procjene ugroženosti su:
- postojeće stanje
- numerička analiza požarne ugroženosti
- stručno mišljenje o postojećem stanju, ustroju službe za zaštitu od požara, te profesionalnih i dobrovoljnih vatrogasnih postrojba
- prijedlog mjera
- zaključak
- grafički prilozi*

*ovaj .temeljni akt u sustavu zaštite i spašavanja od požara i tehnoloških eksplozija koji su prema članku 20.st.6. Zakonu o zaštiti od požara (N. N., br. 92/10.) dužne donijeti sve jedinice lokalne i područne samouprave i najmanje jednom u 5 godina dužne su provesti usklađivanje procjena ugroženosti za svoje područje ; vijećnici su glasovali i jednoglasno usvojili*

 ***Odluku o donošenju Procjene ugroženosti od požara***

 ***i tehnoloških eksplozija za Općinu Zadvarje i Općinu Šestanovac***

*(Odluka je sastavni dio zapisnika kao pod 7.)*

 *Ad.8.*

*Prijedlog Odluke o usvajanju Plana zaštite od požara za Općinu Zadvarje i Općinu Šestanovac (u daljnjem tekstu : Odluka) - načelnik je izvijestio vijećnike da sukladno propisima ( članak 13.* *Zakona o zaštiti od požara „N. N., br. 92/10.) jedinice lokalne i područne (regionalne) samouprave donose plan zaštite od požara za svoje područje na temelju procjene ugroženosti od požara, po prethodno pribavljenom mišljenju nadležne policijske uprave ; zamjenica predsjednika Vijeća daje prijedlog Odluke na glasovanje te se jednoglasno usvaja*

***Odluka o usvajanju Plana zaštite od požara za Općinu Zadvarje i Općinu Šestanovac***

*(Odluka je sastavni dio zapisnika kao pod 8.)*

*Ad.9.*

*Izvješće o stanju vatrogastva na području Općine Zadvarje za 2017. godinu - izvješće daje zapovjednik DVD-a Zadvarje g.Neno Bajić ; nakon što su čuli izvješće , vijećnici su glasovali i jednoglasno usvojili izvješće vatrogasnog zapovjednika DVD Zadvarje ; cjelovito izvješće nalazi se u privitku ovog zapisnika .*

 *Ad.10.*

*Program aktivnosti Dobrovoljnog vatrogasnog društva Zadvarje za 2018. godinu(u daljnjem tekstu:Program) - Program je podijeljen vijećnicima s radnim materijalima za sjednicu ; zapovjednik DVD-a Zadvarje obrazložio je Program i vijećnici su nakon izlaganja jednoglasno usvojili isti ; program se nalazi u privitku ovog zapisnika .*

 *Ad.11.*

*Izvješće načelnika Stožera civilne zaštite o stanju na području Općine Zadvarje za 2017. godinu- izvješće je dao načelnik Stožera civilne zaštite g.Neno Bajić ; nakon izvješća , vijećnici su jednoglasno prihvatili isto ; izvješće načelnika Stožera civilne zaštite o stanju na području Općine Zadvarje za 2017. godinu nalazi se u privitku ovog zapisnika .*

 *Ad.12.*

*Prijedlog Analize stanja sustava zaštite i spašavanja na području Općine Zadvarje u 2017.god.( u daljnjem tekstu :Analiza) - člankom 17. Zakona o sustavu civilne zaštite („ NN“ RH br. 82/15.)**definirano je da predstavnička tijela jedinica lokalne i područne (regionalne) samouprave najmanje jednom godišnje, ili pri donošenju proračuna, razmatraju i analiziraju stanja sustava civilne zaštite, donose smjernice za organizaciju i razvoj istog na svom području, utvrđuju izvore i način financiranja te obavljaju i druge poslove civilne zaštite utvrđene zakonom ; temeljem analize stanja sustava civilne zaštite na području Općine Zadvarje može se zaključiti sljedeće da se stanje protupožarne zaštite ocjenjuje zadovoljavajućim , da je Iz analize vidljivo da su općinskim aktima regulirani određeni segmenti sustava civilne zaštite potrebni za njegovo učinkovito djelovanje , a smjernicama za razvoj i organizaciju sustava civilne zaštite Općine Zadvarje za 2018.i 2019. god. utvrđene su aktivnosti , pravci djelovanja i financijska sredstva s ciljem njegovog što kvalitetnijeg razvoja ;vijećnici su glasovali o prijedlogu i jednoglasno usvojili*

***Analizu stanja sustava zaštite i spašavanja na području Općine Zadvarje u 2017.godinu***

*(Analiza je sastavni dio ovog zapisnika kao pod 12.)*

 *Ad.13.*

*Prijedlog Plana razvoja sustava civilne zaštite na području Općine Zadvarje za 2018. godinu s financijskim učincima za trogodišnje razdoblje (u daljnjem tekstu : Plan) - temeljem članka 17. stavka 1. podstavak 1. Zakona o sustavu civilne zaštite („Narodne novine“ 82/15) te slijedom Analize stanja sustava civilne zaštite na području Općina Zadvarje za 2017. godinu, Smjernica za organizaciju i razvoj sustava civilne zaštite na području Općina Zadvarje od 23.prosinca 2016. do 31. prosinca 2019. godine, donosi se godišnji plan aktivnosti za 2018. godinu prema nositeljima aktivnosti na razvoju sustava civilne zaštite ;vijećnici su pristupili glasovanju i jednoglasno usvojili*

 ***Plan razvoja sustava civilne zaštite na području***

 ***Općine Zadvarje za 2018. godinu s financijskim učincima za trogodišnje razdoblje***

 *(Plan je sastavni dio ovog zapisnika kao pod 12.)*

 *Ad.14.*

## *Prijedlog Operativnog programa mjera za postupanje u slučaju ugroženosti od snježnih nanosa i drugih ekstremnih okolnosti koje mogu dovesti do prekida prometa ili značajnijeg poremećaja opskrbe 2017.-2018.na području Općine Zadvarje - donosi se temeljem Zakona o sustavu civilne zaštite („ NN“ RH br. 82/15.) i članaka 2. i 4. Zakona o zaštiti od elementarnih nepogoda („Narodne novine“, broj 73/97. i 174/04.) i razrađuje mjere za postupanje u slučaju ugroženosti od snježnih nanosa i drugih ekstremnih okolnosti na području Općine ; vijećnici su jednoglasno usvojili*

***Operativni program mjera za postupanje u slučaju ugroženosti od snježnih nanosa i drugih ekstremnih okolnosti koje mogu dovesti do prekida prometa ili značajnijeg poremećaja opskrbe 2017.-2018.na području Općine Zadvarje***

*(Operativni program sastavni je dio ovog zapisnika)*

*Ad.15.*

*Prijedlog Odluke o financiranju rada političkih stranaka - načelnik daje prijedlog da naknada po vijećniku na godišnjoj razini bude 150,00 kuna ; drugih prijedloga nije bilo i usvaja se jednoglasno prijedlog načelnika te se donosi*

***Odluka o financiranju rada političkih stranaka***

 *(u privitku ovog zapisnika kao pod 15.)*

 *Ad.16.*

*Izvješće Povjerenstva za elementarne nepogode povodom prijave štete izazvane požarom u Vruji*

*načelnik je izvijestio vijećnike da je Povjerenstvo za* *procjenu štete od elementarnih nepogoda Općine Zadvarje a u sastavu* ***Ivan Krželj , Neno Bajić,Ivana Krnić i Mate Popović*** *izašlo na teren povodom* *prijave štete Ante Škrabića iz Gornjih Brela ; g.Škrabić je prijavio da mu je na području Vruje u požaru izgorjelo 35 maslina ; Povjerenstvo u gornjem sastavu je utvrdilo stvarnu štetu onakvu kakvu je g.Škrabić prijavio (osim članova Povjerenstva , na mjestu štetnog događaja su bili i g.Škrabić te njegova supruga) ; načelnik objašnjava vijećnicima - kako za to područje nije proglašena elementarna nepogoda (od strane Županije ) , to bi trebalo razmotriti mogućnost i način da Općina*

*participira u šteti koja se dogodila ; vijećnici su dali prijedlog da se po maslini plati iznos koji isplaćuje Županija u sadnicama , a to je 112,00 kune po komadu ; prijedlog je jednoglasno prihvaćen i donosi se*

***Zaključak***

***za štetu koja je nastala u požaru na području Vruje , g.Anti Škrabiću će*** ***Općina Zadvarje*** ***isplatiti 112,00 kuna po izgorenoj maslini .***

 *Ad.17.*

*Zamolbe - 1.Srednja škola „Jure Kaštelan“ Omiš traži financijsku potporu za organizaciju maturalne zabave generacije 2017/2018. - nakon rasprave jednoglasno se donosi* ***Zaključak :*** *za organizaciju maturalne zabave generacije 2017/2018 Srednjoj školi „Jure Kaštelan“ Omiš Općina Zadvarje daje potporu u iznosu od 500,00 kuna (uplata na rn. HR4323400091110698149 ).*

*2.Klub žena liječenih na dojci Omiš traži financijsku potporu - nakon rasprave vijećnici su jednoglasno donijeli* ***Zaključak :*** *Klubu žena liječenih na dojci Omiš Općina Zadvarje dodjeljuje novčanu potporu u iznosu od 500,00 kuna (uplata na rn. HR242330003-1100038829 kod Splitske banke Omiš)*

*3.Hrvatski domobran , Udruga ratnih veterana Hrvatske Omiš traži financijsku pomoć - nakon rasprave vijećnici su jednoglasno usvojili* ***Zaključak:*** *Zbog nepovoljne financijske situacije u općinskom proračunu , nismo u mogućnosti ovom prilikom pružiti Vam financijsku potporu .*

 *Ad.18.*

*Vijećnička pitanja i poticaji - vijećnik Branko Krnić traži da se od nadležnih pri Hrvatskoj pošti raspita zašto mnogim građanima Općine Zadvarje često dolazi pošta s broja 21250 Šestanovac kad Zadvarje ima svoj poštanski ured (i broj) ; načelnik je odgovorio vijećniku da će službenici upravnog odjela poslati upit na nadležnu adresu ; daljnjih pitanja nije bilo ;*

*zamjenica predsjednika Vijeća zahvaljuje vijećnicima na učešću i zatvara 4. sjednicu Vijeća .*

 *Završeno u 20,17 sati*

 *Zamjenica predsjednika*

 *Općinskog vijeća*

 *Anamarija Krnić*

*Klasa:021-01/17-01/01*

*UrBroj:2155/04-01-17-04*

*Zadvarje, 28.11.2017.*

*Zapisničar :*

*Željka Đerek*

***REPUBLIKA HRVATSKA***

***SPLITSKO-DALMATINSKA ŽUPANIJA***

***OPĆINA ZADVARJE***

***OPĆINSKO VIJEĆE***